[{"text_idx": "#000001", "text": "HistorioCeloj, idealoj, sintenojEnkonduka KursoEmblemoEminentaj TeozofistojPrezidantojDatenoj"}, {"text_idx": "#000002", "text": "Tekstoj origine verkitaj en esperantoTradukoj"}, {"text_idx": "#000003", "text": "La Emblemo de la Societo"}, {"text_idx": "#000004", "text": "La suba teksto estas la traduko de la teksto ekzistanta en la retpag\u0302o"}, {"text_idx": "#000005", "text": "La emblemo de La Teozofia Societo konsistas el kelkaj simboloj; c\u0302iuj estis uzataj ekde tre antikvaj tempoj por esprimi profundajn spiritajn kaj filozofiajn konceptojn pri la homo kaj la universo. Ili trovig\u0302as en malsamaj formoj en la grandaj religioj de la mondo. Ilia universaleco estas ankau\u0306 montrata per ilia apero en vaste apartigitaj kulturoj."}, {"text_idx": "#000006", "text": "C\u0302iu simbolo studata aparte liveros ric\u0302econ de kompreno. Kune, kiel en tiu emblemo, ili sugestas vastan evoluan procezon ampleksante la tutan naturon, fizikan kaj spiritan, kaj ilia studo povas konduki la seriozan esploranton al kontemplado de kelkaj el la plej profundaj misteroj de la ekzisto.\nParte pro sia antikveco, parte pro la malfacileco starigi ilian originon, la simboloj ne povas esti interpretataj tre precize. La interpreto c\u0302i tie proponata estu prenata kiel sugesta de la veroj, kiujn ili celas transdoni, anstatau\u0306 kiel ekzakta determino de ilia signifo."}, {"text_idx": "#000007", "text": "La Ankh: En la centro de la du interplektitaj trianguloj estas tio, kio estas konata kiel la Ankh (au\u0306 la Ansa Kruco). G\u0302i konsistas el cirklo kronante la Tau\u0306o-Krucon (tipo de kruco, kiu havas la formon de la litero 'T'). La Ankh estas egipta simbolo de granda antikveco, kaj g\u0302i portretas la revivig\u0302on de la spirito el g\u0302ia kovraj\u0302o de materio, alie esprimita kiel la triumfo de la vivo super la morton, de la spirito super la materion, de la bono super la malbonon. Tiu koncepto de la \u2018Resurekto' trovig\u0302as en c\u0302iuj grandaj religioj."}, {"text_idx": "#000009", "text": "La Trianguloj, rigardataj aparte, simbolas la tri facetojn de la manifestaj\u0302o, kiu estas konata kiel la Triunuo en diversaj religioj, kaj personigita en Kristanismo kiel Patro, Filo kaj Sankta Spirito, kaj en Hinduismo kiel S\u0302ivao, Vis\u0302nuo kaj Bramo. La malhela de la du trianguloj, kiu montras malsupren, kaj la hela triangulo, kiu montras supren, simbolas respektive la alvenon de la vivo de la Spirito en la materion kaj la supreniron de tiu vivo el la materio en la Spiriton, la eternan opozicion inter la lumaj kaj mallumaj fortoj en la naturo kaj en la homo."}, {"text_idx": "#000010", "text": "La Svastiko: G\u0302i estas alia de la multnombraj formoj, en kiu la kruco trovig\u0302as. G\u0302i estas la Fajra Kruco, kun brac\u0302oj de turnig\u0302anta flamo rivoluantaj lau\u0306horlog\u0302nadle por reprezenti la grandegajn energiojn de la naturo senc\u0302ese kreanta kaj dissolvanta la formojn, tra kiuj la evolua procezo okazas."}, {"text_idx": "#000012", "text": "Ni donis c\u0302i tie nur etan indikon de la grandaj gamo kaj profundo de signifo enhavita en la emblemo de la Societo. La studo de g\u0302ia simbolismo estas preskau\u0306 neelc\u0302erpebla. Tiuj, kiuj deziras dau\u0306rigi tiun studon pli detale povas legi The Theosophical Seal [La Teozofia Sigelo] de Arthur M. Coon au\u0306 The Secret Doctrine [La Sekreta Doktrino] de H.P. Blavatsky. Ankau\u0306 The Hastings Dictionary of Religion and Ethics [La Vortaro de Hastings de Religio kaj Etiko] kaj kelkaj g\u0302eneralaj enciklopedioj enhavas utilajn artikolojn pri simbolismo g\u0302enerale kaj pri apartaj simboloj."}]